เงินบาทเปิดตลาดที่ 31.71/73
ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 31.71/73 ปรับตัวแข็งค่าจากเย็นวาน
10 ม.ค. 2555

ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 31.71/73 ปรับตัวแข็งค่าจากเย็นวาน
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 31.71/73 บาท/ดอลลาร์ ปรับตัวแข็งค่าจากเย็นวานนี้ที่ระดับ 31.76/78 บาท/ดอลลาร์ โดยเคลื่อนไหวในทิศทางเดียวกันกับภูมิภาค
"(เงินบาท)ปรับตัวแข็งค่าจากเย็นวานนี้ตามภูมิภาค" นักบริหารเงิน กล่าว
ตลาดยังคงให้ความสำคัญต่อเรื่องแนวทางการแก้ปัญหาหนี้สาธารณะของสหภาพยุโรป ดังนั้นทิศทางการเคลื่อนไหวของเงินบาทยังเป็นไปในทิศทางเดียวกันกับค่าเงินยูโร
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 76.81/87 เยน/ดอลลาร์ ทรงตัวใกล้เคียงกับช่วงเย็นวานนี้ ส่วนเงินยูโรอยู่ที่ระดับ 1.2773/2776 ดอลลาร์/ยูโร ทรงตัวใกล้เคียงกับช่วงเย็นวานนี้เช่นเดียวกัน
นักบริหารเงินประเมินกรอบการเคลื่อนไหวของเงินบาทวันนี้อยู่ในกรอบแคบๆ ระหว่าง 31.65-31.75 บาท/ดอลลาร์